PSTC บวก 4% โบรกฯมองกำไรปี 65 โต 2 เท่าตัว! อานิสงส์ท่อขนส่งน้ำมันหนุน
PSTC บวก 4% โบรกฯมองกำไรปี 65 โต 216% แตะ 351 ลบ. อานิสงส์ท่อขนส่งน้ำมันภาคอีสานจะเริ่มเปิดดำเนินการใน ต.ค.นี้ แนะ “เก็งกำไร” ราคาเป้าหมาย 3.78 บ
9 ส.ค. 2564

ผู้สื่อข่าวรายงานว่าวันนี้ (9 ส.ค. 2564) ราคาหุ้นบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 15.36 น. อยู่ที่ระดับ 2.58 บาท เพิ่มขึ้น 0.10 บาท หรือ 4.03% โดยทำจุดสูงสุดที่ 2.62 บาท และทำจุดต่ำสุดที่ 2.52 บาท ด้วยมูลค่าการซื้อขาย 52.51 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (3 ส.ค.2564) โดยมีมุมมอง Consensus คาดกำไรปี 2565 โต 216% จากงวดเดียวกันของปีก่อนเป็น 351 ล้านบาท หลังจากที่ท่อขนส่งน้ำมันภาคอีสานของ PSTC  จะเริ่มเปิดดำเนินการใน ต.ค. 2564 และจะทำให้ Forward PE ปี 2565 ลดลงเหลือ ±20 เท่า (ปัจจุบัน ±44 เท่า) และรายได้จากธุรกิจท่อส่งน้ำมันจะเป็นรายได้ประจำ (Recurring income) ในอนาคต ยกฐานกำไรต่อปีของ PSTC ขึ้น 4) โดยราคาหุ้นปัจจุบันเทรดเท่ากับมูลค่าทางบัญชี (PBV 1 เท่า)
อย่างไรก็ตามทางฝ่ายวิจัยได้ประเมินแนวรับ 2.50 บาท แนวต้าน 2.60 – 2.80 บาท หากผ่านแนวต้านนี้ไปได้ประเมินทดสอบแนวต้านถัดไป ±3.00 บาท (Stop loss 2.3 บาท) ทั้งนี้คงแนะนำ “เก็งกำไร” ราคาเป้าหมาย 3.78 บาท